ПРОЕКТ
ДОГОВОР
[bookmark: _GoBack]№ ................/.............2018

Днес .................. 2018 г., в гр.София. между:

Сдружение „СПОРТЕН КЛУБ ПО ЛЕКА АТЛЕТИКА „ЛОКОМОТИВ“ – ПЛОВДИВ, със седалище и адрес на управление: гр. Пловдив, ПК: 4023, р-н Тракия, жк. Тракия, бл. 100, вх. Б, ет. 7, ап. 20, електронна поща: skla_lokomotiv@abv.bg, телефон: 032/967537: вписано в регистър БУЛСТАТ с ЕИК 115072412, представлявано от Атанас Запрянов Атанасов в качестото му на председател, наричано по-долу за краткост ВЪЗЛОЖИТЕЛ, от една страна, И

 ........................................... със седалище и адрес на управление ............................................., вписано в търговския регистър към Агенцията по вписванията с ЕИК .................., представлявано от ......................., наричано по-долу за краткост ИЗПЪЛНИТЕЛ, от друга страна

СЕ СКЛЮЧИ НАСТОЯЩИЯ ДОГОВОР ЗА СЛЕДНОТО:

ПРЕДМЕТ НА ДОГОВОРА

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши строително-монтажни работи за „Ремонт и модернизация на спортната зала на Сдружение спортен клуб по лека атлетика „Локомотив Пловдив“, подробно описани в приложенията, неразделна част от настоящия договор, документацията към обява за събиране на оферти и офертата на изпълнителя.

СРОК НА ИЗПЪЛНЕНИЕ 

Чл. 2. (1)Настоящият договор влиза в сила от датата на подписването му. 
(2) Срокът за изпълнение е .............. дни считано от датата на предаване на строителната площадка.
(3) Изпълнението на възложените СМР се извършва при условие, че е осигурен достъп до строителната площадка.

ЦЕНА, УСЛОВИЯ И НАЧИН НА ПЛАЩАНЕ

Чл. 3. Общата цена за всички уговорени СМР е ...........................без ДДС (.............................), съответно ...............................лв с ДДС (.....................................). Общата цена е формирана въз основа на видовете работи, количества и единични цени посочени в ценовото предложение на ИЗПЪЛНИТЕЛЯ, което е неразделна част от този договор. 

	Чл. 4. (1) ВЪЗЛОЖИТЕЛЯТ ще заплати на ИЗПЪЛНИТЕЛЯ уговорена цена както следва
1. Аванс в размер на 50% от стойността на договора, платим в 10-дневен срок от предаване на строителната площадка срещу представяне на фактура и гаранция за аванс.
2. Окончателно плащане. Стойността му се определя като от общата стойност на всички изпълнени и приети работи се извадят авансовото и междинните плащания направени от Възложителя към Изпълнителя. Окончателното плащане се извършва в десетдневен срок от окончателното приемане на изпълнената работа. 
(2) Плащанията се извършват по банков път по сметка на ИЗПЪЛНИТЕЛЯ 
Банка: ............................ 
BIC:..................................;
IBAN: ................................


ПРАВА И ЗАДЪЛЖЕНИЯ НА ВЪЗЛОЖИТЕЛЯ

	Чл. 5. ВЪЗЛОЖИТЕЛЯТ има право:
1. да оказва текущ контрол по изпълнението на работата предмет на настоящия договор, като с действията си не трябва да затруднява дейността на ИЗПЪЛНИТЕЛЯ. Указанията на ВЪЗЛОЖИТЕЛЯ в изпълнение на това му правомощие са задължителни за ИЗПЪЛНИТЕЛЯ, доколкото не пречат на неговата оперативна самостоятелност, не противоречат на нормативни изисквания, технически или технологични правила и нормативи и не излизат извън рамките на поръчката, очертани с този договор; 
2. да иска от ИЗПЪЛНИТЕЛЯ да изпълни възложената работа точно, качествено в срок и без отклонения от договореното и от проектите;
3. да иска от ИЗПЪЛНИТЕЛЯ да му предаде изработеното;
4. да предявява евентуалните си рекламации за недостатъци, съгласно изискванията на този договор;
5. да откаже да приеме работата, когато тя не е с необходимото качество или не отговаря на условията, определени в договора;

Чл. 6. ВЪЗЛОЖИТЕЛЯТ е длъжен:
1. да осигури достъп до площадката, където ще се извършат СМР;
2. да предостави фронт за работа като осигури своевременното изпълнение на всички строителни дейности технологично предшестващи възложените на ИЗПЪЛНИТЕЛЯ СМР
3. да подписва в срок всички протоколи във връзка с изпълнението на този договор, както и да осигурява своевременно свои представители за това;
4. да приеме изработеното когато съответства на договореното и на нормативните изисквания;
5. да заплаща договорената цена в уговорените срокове и съгласно клаузите на този договор и приложенията към него. 
	
ПРАВА И ЗАДЪЛЖЕНИЯ НА ИЗПЪЛНИТЕЛЯ
	
Чл. 7. ИЗПЪЛНИТЕЛЯТ е длъжен:
1. да изпълни възложената му работа в съответствие с уговорените параметри и съгласно предоставения от ВЪЗЛОЖИТЕЛЯ проект, точно, качесвено и в срок;
2. да спазва указанията на ВЪЗЛОЖИТЕЛЯ във връзка с изпълнението на договора;
3. да създаде необходимата организация и да изпълнява договорените видове работи, съгласно условията на настоящия договор, приложенията към него, както и съгласно: изискванията на българското законодателство.
Чл. 8. ИЗПЪЛНИТЕЛЯТ има право:
1. да иска приемане на изпълнението от страна на ВЪЗЛОЖИТЕЛЯ;
2. да иска да му бъде осигурен безпрепятствен достъп до строителната площадка;
3. да получи от ВЪЗЛОЖИТЕЛЯ договорената цена в срока и при условията на този договор и приложенията към него.

ИЗПЪЛНЕНИЕ. ПРЕДАВАНЕ И ПРИЕМАНЕ НА ИЗПЪЛНЕНИЕТО.
Чл. 9. (1) ИЗПЪЛНИТЕЛЯТ се задължава да изпълни възложените с този договор и приложенията към него дейности и да предаде резултата от изпълнението на ВЪЗЛОЖИТЕЛЯ.
(2) При изпълнението ИЗПЪЛНИТЕЛЯТ е длъжен да влага само качествени материали, отговарящи на договореното. 
Чл. 10. (1) Изпълнените дейности се приемат с приемателно-предавателен протокол (акт 19) от посочените в този договор или надлежно упълномощени от ВЪЗЛОЖИТЕЛЯ лица. В него се посочват: датата на приемане, лицата извършили дейностите по предаване и приемане, видовете и количествата приети работи, съответствието на изработеното с условията на договора, посочва се дали изпълнението е реализирано в уговорения срок или не. Протоколът се подписва от представителите на двете страни.
(2) Преди приемането представителя на ВЪЗЛОЖИТЕЛЯ проверява изпълнението за съответствие с договореното. Проверката се извършва в присъствие на представител на ИЗПЪЛНИТЕЛЯ. 
Чл. 11. (1) В случай че при приемането бъдат констатирани недостатъци, същите се описват в двустранен констативен протокол. В този случай ВЪЗЛОЖИТЕЛЯТ има право да откаже да приеме работата до отстраняване на недостатъците. 
(2) ИЗПЪЛНИТЕЛЯТ се задължава да отстрани за своя сметка установените по реда на ал. 1 недостатъци и да осигури съответствие на изпълненото с договорените условия. 

НЕПРЕОДОЛИМА СИЛА

Чл. 12. (1) Страните по договора не дължат неустойка и обезщетение за претърпени вреди и пропуснати ползи, ако те са причинени в резултат на непреодолима сила по смисъла на чл. 306 от ТЗ
(2) Непреодолима сила е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно. 
(3) Не е налице непреодолима сила, ако съответното събитие е в следствие на неположена грижа от страна на ИЗПЪЛНИТЕЛЯ или при полагане на дължимата грижа то може да бъде преодоляно.
(4) Ако страната е била в забава не може да се позовава на непреодолима сила.
Чл. 13. При наличието на непреодолима сила, сроковете по договора спират да текат, като с периода на спиране се увеличава срока за изпълнение на договора.
	Чл. 14. За възникването и преустановяването на непреодолимата сила страната позоваваща се на нея е длъжна в тридневен срок писмено да уведоми другата страна за естеството на непреодолимата сила и какви са възможните последици от нея. При неуведомяване се дължи обезщетение за настъпилите от това вреди. 
Чл. 15. Ако непреодолимата сила, съответно спирането продължи повече от 15 /петнадесет/ работни дни и няма признаци за скорошното и преустановяване, всяка от страните може да прекрати за в бъдеще договора, като писмено уведоми другата страна с 10 /десет дневно/ предизвестие. При прекратяването се извършва уравняване на извършеното и платеното по договора до момента и се уреждат финансовите взаимоотношения между страните.

ГАРАНЦИОННИ УСЛОВИЯ
	Чл. 16. (1) Гаранционните срокове за изпълнените дейности се определят съобразно Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.
	(2) ИЗПЪЛНИТЕЛЯТ се задължава да отстранява за своя сметка скритите недостатъци, както и дефектите проявили се в гаранционните срокове. 
	(3)За появилите се в гаранционните срокове дефекти ВЪЗЛОЖИТЕЛЯТ уведомява ИЗПЪЛНИТЕЛЯ. ИЗПЪЛНИТЕЛЯТ съгласувано с ВЪЗЛОЖИТЕЛЯ е длъжен да посочи дата, от която да започне работа за отстраняване на дефектите, както и минималния технологично необходим срок, в който ще ги отстрани. 
	(4) ИЗПЪЛНИТЕЛЯТ не носи отговорност в случай, че повредите се дължат на форсмажорни обстоятелства, лошо съхранение от страна на ВЪЗЛОЖИТЕЛЯ, неправилна експлоатация, увреждане дължащо се на силово въздействие, умишлени или неумишлени действия от ВЪЗЛОЖИТЕЛЯ или трето лице.
(5) В случай на установени скрити дефекти в рамките на предоставената гаранция, ВЪЗЛОЖИТЕЛЯТ няма право да отстранява дефектите сам или чрез трето лице, а е длъжен незабавно да уведоми ИЗПЪЛНИТЕЛЯ. ИЗПЪЛНИТЕЛЯТ има право да откаже отстраняване на дефектите, ако ВЪЗЛОЖИТЕЛЯ е направил опит сам да отстрани възникналия дефект.

САНКЦИИ И НЕУСТОЙКИ
	
Чл. 17. При просрочие на срока за изпълнение, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5% (нула цяло и пет десети) от стойността на неизпълнените в срок дейности за всеки ден забава, но не повече от 10% (десет) от общата стойност на договора. Неустойката не се дължи в случай че просрочието не е по вина на ИЗПЪЛНИТЕЛЯ. 
Чл. 18. При забавено плащане от страна на ВЪЗЛОЖИТЕЛЯ, ИЗПЪЛНИТЕЛЯТ има право на неустойка в размер на 0,5% (нула цяло и пет десети) от стойността на забавеното плащане за всеки ден забава, но не повече от 10% (десет) от общата стойност на договора, както и законната лихва върху стойността на забавеното плащане от датата на изпадане в забава до реалното плащане. 
Чл. 19. Дължимите по този договор неустойки в случаите когато не са удържани се заплащат в срок до 15 (петнадесет) дни от получаване на писмена покана за изплащането им. Плащането на неустойка не лишава Страните по договора от правото да търсят обезщетение за претърпени имуществени вреди над нейния размер
 
ПРЕКРАТЯВАНЕ

Чл. 20. Договорът се прекратява:
1. С изпълнение на задълженията;
1. По взаимно съгласие на страните изразено в писмена форма;
1. В случаите посочени в този договор;
1. Едностранно от изправната страна при съществено неизпълнение на задълженията от другата страна с десетдневно предизвестие
Чл. 21. Прекратяването на договора не освобождава страните от отговорност и задължението за изплащане на неустойки, когато такива се дължат.
ДРУГИ УСЛОВИЯ
	Чл. 22. Двете страни се задължават да не разгласяват данни станали им известни по повод сключването и изпълнението на настоящия договор, освен пред компетентните органи в законоустановените случаи.
	
Чл. 23. Договорът може да бъде изменян и допълван по взаимно съгласние на страните изразено в писмена форма.
Чл. 24. (1) Всички съобщения между страните във връзка с този договор, включително и приемателно-предавателените протоколи, следва да бъдат в писмена форма за действителност и изпратените на посочените по-долу адреси или факс:
	(а) за Спортен клуб по лека атлетика Локомотив-Пловдив, 
Отговорно лице: Атанас Атанасов.
адрес: гр.Пловди, жк Тракия, бл.100, вх.Б, ет.7, ап.20
тел: 0899 817 841
e-mail: skla_lokomotiv@abv.bg
	(б) …………………………………….. :
Отговорно лице: ..............................
адрес: .................................................. 
факс: ...................................................; 
e-mail: ...........................................



 (2) Посочените в ал.1 лица са упълномощени да предават, съответно приемат изпълнението, да подписват приемателно-предавателни протоколи, констативни протоколи, да дават и получават указания, писма и други документи свързани с изпълнението на този договор.
(3)Ако някоя от страните промени посочените в договора адреси или оттегли пълномощията си от посочените лица без да уведоми другата страна, всички съобщения изпратени на посочените в ал.1 адреси се считат за получени, а действията извършени от посочените лица се считат за надлежно осъществени.
Чл. 25 Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще бъдат решавани чрез преговори между страните, а когато е невъзможно да се постигне съгласие, ще бъдат разрешавани от компетентния съд. 

	Настоящият договор се състави и подписа в два еднообразни екземпляра – по един за всяка от страните по него. 



ВЪЗЛОЖИТЕЛ: ………………….. 		ИЗПЪЛНИТЕЛ:…………….

1

